stanford-oval/wikipedia huggingface dataset:
כף סמית' (איי שטלנד הדרומיים)
הערות שוליים

1 2 3  מידע גאוגרפי והיסטורי
1 2 3  מידע היסטורי
↑  תיאור גילוי איי שטלנד הדרומיים
| איי שטלנד הדרומיים |
| --- | --- | --- |
| איים עיקריים | אי הפיל (אלפנט) • המלך ג'ורג' • גריניץ' • דספשן • לואו • ליווינגסטון • נלסון • סמית' • סנואו • קלרנס • רוברט |  |
| איים קטנים | אלפאוס • אסטור • בארלו • האף מון • איי זד (האי אספרנטו • האי לסידרן • האי פאנאגוריה • האי קושאבה) • ראגד |  |
| איונים | סלע גרייס • סלע פולגר • סלעי ראגד |  |
| מצרי ים | איגליקה • מצר אוסמר • מצר אינגליש • מצר בויד • מצר ברנספילד • מצר מורטון • מצר מקפארליין • מצר סמולנסק |  |
| שוניות והר מצולה  (הרים תת-ימיים) | הר ורדי |  |
| רכסי הרים | רכס אימאון • רמת דוספיי • רמת וידין • רכס ולקה |  |
| הרים ומצוקים | אבלוגי • אונגל • אורגנה • אירווינג • אנטים • דרינוב • הלמט • כריסטי • מאטוצ'ינה • מומצ'יל • מזק • מיזייה • נאופיט • נייפייר • סבלייבסקי • סלאטינה • סלאבייקוב • סן סטפנו • פוסטר • פלאנה • פסגה • רוז • ריגס • שארפ • שופן |  |
| אוכפים | ויטושה • ורשץ • מאדאן • נסבר • פופובו • קוסטנץ |  |
| נונאטאקים | וילן • באחו |  |
| גבעות | אדינבורו • באטנברג • דולו • דרונג • לזלי • נגרו • סילר • פנקה • צ'סטר • רזן |  |
| חצאי אי ולשונות יבשה | נקודת אדוארדס • גבעת אדינבורו • נקודת איוואן אסן • נקודת אלין פלין • נקודת אמאדוק • נקודת אסקס • חצי האי ארצ'ר • נקודת באטאק • חצי האי בורגס • נקודת באטאק • נקודת בטוליה • נקודת בוטב • חצי האי ביירז • נקודת בנסון • נקודת ברון • נקודת גארמן • כף ג'יימס • נקודת גרגורי • נקודת דבליאנוב • נקודת דומטה • נקודת דופניצה • נקודת דליאן • נקודת האמר • נקודת הרמוני • נקודת ואראדרו • חצי האי וארנה • נקודת וונד • נקודת וילאגרה • נקודת וליקאן • נקודת זהרי • נקודת יאנה • נקודת יובקוב • נקודת יירצ'ק • נקודת לאקאטניק • נקודת לברנוב • ליונז ראמפ • נקודת ליסטה • נקודת מדובנה • נקודת מקין • נקודת מקרוני • ראש מרטינז • נקודת מרקלי • נקודת נגרה • נקודת ניואל • נקודת ניקופול • נקודת סאדאלה • נקודת סבאר • נקודת סומוביט • נקודת סידינס • נקודת סמירננסקי • כף סמית' • נקודת סנאה קרוז • נקודת סקלינה • נקודת סרדץ • נקודת פרליק • נקודת קובאדין • נקודת קוטיס • חצי האי קופרמיין • נקודת קיצ'ן • נקודת קתרינה • נקודת ראדב • נקודת רוברט • נקודת רוס • נקודת רזדל • חצי האי ריי • נקודת רילה • נקודת ריש • נקודת רנייר • כף שירף |  |
| מפרצים | אדמירליטי • איוואן אסן • באבה טונקה • ברשליאן • גארניה • המלך ג'ורג' • הירו • ודנה • זאפאלניה • חיסריה • יארביצה • יונדולה • לגרו • לינבו • מון • מיטשל • מיקאלבי • נבסטינו • ניקולוב • פאקושה • צפינה • קרוני • קרלוטה |  |
| אגמים | אגם לימנופולאר • אגם מידג' |  |
| קרחונים | קרחוני איי שטלנד הדרומיים בחלוקה לפי איים |  |
| מבנים | כנסיית השילוש הקדוש |  |
| אזורים אנטארקטיים מוגנים במיוחד | חצי האי ביירז • נקודת הרמוני • ליונז ראמפ • מפרץ אדמירליטי • כף שירף |  |
| אזורי ציפורים בעלי חשיבות | מפרץ אדמירליטי • נקודת בארנארד (נקודת ברנרד) • חצי האי ביירז • נקודת הרמוני • האי טרטר • ליונז ראמפ • חצי האי פוטר • כף שירף |  |
הצד הדרום מזרחי של האי סמית', מבט ממצר אוסמר
לידיה בר-אב

| --- | --- |
אין תמונה חופשית
 לידה:  1949 (בת 75 בערך) אל-ח'ומס, לוב 
 מדינה:  ישראל 
 תאריך עלייה:  1950
 תחום כתיבה:  שירה, סיפורת
 בן זוג:  אברהם בר-אב
 
לידיה בר-אב (נולדה ב-1949) היא מורה, סופרת ומשוררת ישראלית.
ביוגרפיה

בר-אב נולדה לשמעון ואידה חסן בעיר אל-ח'ומס בצפון מערב לוב, ולה חמש אחיות ושלושה אחים. אביה היה ראש הקהילה היהודית בלוב.
ב-1950 עלתה המשפחה ארצה והתגוררה במעברת שפרעם (ידועה גם כ"גיל-עם") במשך שבע שנים, תקופה שתיארה בספרה "זעקי מעברה אהובה“. עם סיום לימודיה התיכוניים בהצטיינות במגמת חינוך בבית הספר א.ד. גורדון בחיפה, קיבלה דחיית שירות מצה"ל כדי שתוכל לצאת ללימודים באוניברסיטת חיפה.
כשהייתה בת 20 נישאה לסופר אברהם בר-אב, ולשניים נולדו שלושה בנים ובת.
בר-אב החלה לכתוב שירה, והייתה מורה ומחנכת בבית-ספר לקציני-ים בעכו. בשנת 2014 השתתפה בסדנת 'מרעיון לרומן' בהנחיית אורנה לנדאו, של "המגרה" - בית הספר של כנרת זמורה ביתן.
בר-אב מחזיקה בתואר ראשון במקרא וספרות מאוניברסיטת חיפה ותואר שני בספרות מאותו מוסד.
היא מתגוררת ביישוב עדי שבעמק יזרעאל.
יצירותיה

למגע החבוי (ספרית פועלים, תשנ"א 1991)
קשורה ומותרת (עיתון 77, 1993)
ילדה רצה וגופה סכר וחמציצים (ב' הסופר, תשנ"ו 1996)
רוכבת על היומיום : שירים (עקד, תש"ע 2009)
זעקי מעברה אהובה : רומן (כרמל, 2017)
הערות שוליים

1 2  משה (זיגי) זיגדון, הסופרת מהמעברה, לבלוב - כתב העת של האירגון העולמי של יהודים יוצאי לוב 28, יוני 2018
↑  קהילת יהודי חומס, באתר מוזיאון העם היהודי בבית התפוצות
↑  זעקי, מעברה אהובה // לידיה בר-אב // הצאת כרמל // 2017
↑  לידיה בר-אב, באתר לקסיקון הספרות העברית החדשה
↑  הסופרים שלנו - רימונים הוצאה לאור
| --- | --- |
בקרת זהויות :  NLI: 987007305656905171  LCCN: no91012256  VIAF: 255001084   WorldCat (עם VIAF): 255001084
כרומיום

ערך זה עוסק בתוכנת קוד לפיתוח גוגל כרום. אם התכוונתם לתוכנת קוד לפיתוח Chrome OS, ראו .
| --- | --- |


העמוד הראשי של ויקיפדיה העברית בכרומיום במערכת ההפעלה לינוקס
 מפתח:  מיזם כרומיום
 מחזור חיים:  2008–הווה (כ־16 שנים)
 גרסה אחרונה:  120.0.6099.44 (12 בדצמבר 2023) 
 מערכת הפעלה:  מערכות דמויות Unix, לינוקס, macOS (החל מגרסה 10.6), Microsoft Windows, אנדרואיד (החל מגרסה 4.0)
 נכתבה בשפות:  C++, JavaScript, פייתון, Java, C, שפת סף 
 סוג רישיון:  הרישיון הציבורי הכללי המוקטן של גנו, הרישיון הציבורי הכללי של גנו, הרישיון הציבורי של מוזילה, רישיון BSD, רישיון MIT וקבצים ללא רישיון
 קוד מקור:  https://chromium.googlesource.com/chromium/src 
 קטגוריה:  דפדפן
 chromium.org
 
כרומיום (באנגלית: Chromium) הוא מיזם של חברת גוגל המבוסס על קוד פתוח, שמיועד עבור פיתוח הדפדפן גוגל כרום.
מקור השם כרומיום הוא מהיסוד הכימי כרום.
מטרת גוגל כפי שפורסמה בתיעוד הפיתוח הייתה, שהשם כרומיום יהיה של מיזם הקוד הפתוח של הדפדפן, ושהוא יהיה האחרון שישתמש בשם הקשור לכרום. בהמשך לקחו מפתחים נוספים את הקוד והסבו אותו לדפדפנים נוספים תחת השם כרום וכן לכאלו בעלי שם שונה כ-Comodo Dragon ,Flock ,SRWare Iron, RockMelt Advanced Chrome ועוד.
בפיתוח היישום הושם דגש מיוחד כדי ליצור ממשק משתמש מזערי, וכדברי המפתחים "הדפדפן צריך להיות בעל תחושה קלילה (מבחינה קוגניטיבית ופיזית) ומהיר".
התוכנה מופצת ברישיון BSD. היא כוללת את כל הרכיבים הכלולים בכרום למעט רכיבים קנייניים (לדוגמה: נגן הפלאש).
קוד המקור של כרומיום מנוהל במערכת Subversion. למיזם יש מערכת משלו להורדת וניהול הקוד בצד הלקוח בשם gclient.
הדפדפן Edge של מיקרוסופט מבוסס על כרומיום.
פלטפורמות תומכות

רוב הפצות הלינוקס ומערכות ה-BSD מציעות את הדפדפן במאגרי התוכנה שלהם. ל-BSD ולינוקס קיימות גרסאות נפרדות ל־x86 ול־x86-64. בנוסף קיימות גרסאות התואמות למערכות ההפעלה חלונות של מיקרוסופט, macOS של אפל, Chrome OS, ואנדרואיד (החל מגרסה 4.0).
הערות שוליים

↑  Chromium Blog: Welcome to Chromium
↑  Coding Style - The Chromium Projects
↑  User Experience - The Chromium Projects
↑  קובץ הרישיון מענף הפיתוח של כרומיום.
↑  הוראות בניה למפתחים כולל הסבר על מערכת ניהול הגרסאות.
יחסי מין הומוסקסואליים

הומוסקסואליות ביוון העתיקה: ציור מאת אדואר-אנרי אבריל (המאה ה-19) ובו קיסר רומא אדריאנוס ומאהבו אנטינואוס מקיימים יחסי מין אנאליים
יחסי מין הומוסקסואליים הם פעילויות מיניות של גברים המקיימים יחסי מין עם גברים, ללא קשר לנטייתם המינית או לזהותם המינית. בדרך כלל, ישנם דיווחים נמוכים משמעותית בסקרים על יחסי מין בין גברים בגלל הטיה חברתית-כדאית (אנ')‏.
התנהגויות

ישנן מספר תנוחות מין שונות במהלך פעילות מינית בין גברים. מבחינה היסטורית, מין אנאלי נקשר באופן רחב בעיקר עם גברים המקיימים יחסי מין עם גברים. לעומת זאת, ישנם גברים המקיימים יחסי מין עם גברים רבים שאינם מקיימים יחסי מין אנאליים, ועשויים לעסוק במין אוראלי, ביחסי מין ללא חדירה, בהתגפפות, או באוננות הדדית במקום.
התנהגויות > מין אנאלי

בקרב גברים המקיימים יחסי מין אנאליים עם גברים אחרים, מבצע החדירה מכונה אקטיבי, הנחדר מכונה פסיבי. זה ששני התפקידים מתאימים להעדפות המיניות שלו מכונה ורסטילי. תענוג, כאב או שניהם עשויים להתלוות למין אנאלי. בעוד שקצות העצבים בפי הטבעת יכולים לספק רגשות מהנים, אורגזמה תתקבל באמצעות חדירה וגירוי עקיף של בלוטת הערמונית. מחקר שנערך על ידי הסקר הלאומי לבריאות והתנהגות מינית (אנ')‏ (NSSHB) הצביע על כך שגברים שדיווחו בעצמם שקיבלו את תפקיד הנחדר במהלך יחסי מין אנאליים במפגשם האחרון היו בסיכון נמוך לקבל אורגזמה לעומת גברים שקיבלו את תפקיד החודר. מחקר שדגם מספר אנשים בודדים בארצות הברית הצביע על כך שאחוזי האורגזמה דומים בקרב גברים בגל הנטיות מיניות. ביחס לכאב או אי נוחות במהלך יחסי מין אנאליים, מחקרים מסוימים מצביעים על כך שעבור 24% עד 61% מהגברים ההומוסקסואלים או הביסקסואלים, לקבל את תפקיד הנחדר במין אנאלי מכאיב הוא קושי מיני תכוף לכל החיים.
הדיווחים על שכיחות המין האנאלי בקרב גברים המקיימים יחסי מין עם גברים השתנו לאורך זמן, עם אחוזים מסוימים גבוהים יותר מאחרים. אחוז גדול מהגברים ההומוסקסואלים והביסקסואלים מדווחים על עצמם כי הם השתתפו במין אנאלי לאורך כל חייהם. מחקרים בקרב גברים הומוסקסואלים הראו כי נמצאו אחוזים דומים של השתתפות כאשר משווים גברים שמעדיפים לחדור את בני זוגם לאלו שמעדיפים להיות בן הזוג הנחדר. עם זאת, ישנם גברים המקיימים יחסי מין עם גברים שמאמינים כי היותם שותפים פתוחים למין אנאלי מטילה ספק בגבריותם.
התנהגויות > מין אוראלי

גברים המקיימים יחסי מין עם גברים עשויים לעסוק בצורות שונות של מין אוראלי, כגון פלאשיו, טי-בג ואנאלינגוס. סקר של Wellings et al. דיווח כי ”המשוואה של 'הומוסקסואלים' עם מין 'אנאלי' בקרב גברים נפוצה בקרב אנשי מקצוע בתחום הדיוטות ואנשי הבריאות”, ואילו סקר מקוון שנערך בקרב 18,000 גברים המקיימים יחסי מין עם גברים באירופה ”הראה כי מין אוראלי נפוץ לרוב, ואחריו אוננות הדדית, עם יחסי מין אנאליים במקום השלישי.” סקר שנערך ב-2011 על ידי The Journal of Sexual Medicine (אנ') מצא תוצאות דומות לגבי גברים הומואים וביסקסואלים בארצות הברית. נשיקת בן זוג על הפה (כ-74.5%), מין אוראלי (כ-72.7%) ואוננות הדדית (כ-68.4%) היו שלוש ההתנהגויות הנפוצות ביותר, כאשר רק 63.2% מהמדגם דיווחו כי קיימו 5–9 התנהגויות מיניות שונות במהלך ההתנהגות בפגישה האחרונה שלהם.
התנהגויות > יחסי מין ואביזרי מין ללא צורך בחדירה

ישנם מגוון של תנוחות מין ללא חדירה. התגפפות הוא סוג של אקט מיני בין גברים, הכולל, בדרך כלל, מגע ישיר של פין לפין. התגפפות יכולה להיות מהנה מפני שהיא מגרה באופן הדדי ובו זמנית את איברי המין של שני בני הזוג, שכן היא נוטה לייצר חיכוך מהנה כנגד צרור עצבי קו התפר חיץ הנקבים (אנ'). מין בין הירכיים (אנ') הוא צורה אחרת של יחסי מין ללא חדירה שניתן לבצע בין גברים המקיימים יחסי מין עם גברים.
גברים המקיימים יחסי מין עם גברים עשויים להשתמש באביזרי מין. על פי סקר מקוון שבו השתתפו למעלה מ-25,000 גברים הומוסקסואלים או ביסקסואלים, כ-49.8% מהם השתמשו בויברטור לפחות פעם אחת בחיים. רוב הגברים שהשתמשו בויברטור בעבר דיווחו על שימוש במהלך אוננות (כ-86.2%). כאשר נעשה שימוש במהלך אינטראקציה משותפת, ויברטורים שולבו במשחק מקדים (כ-65.9%) ומין (כ-59.4%).
התנהגויות > BDSM

סקר מייצג ארצי שנערך באוסטרליה ב-2001–2002 מצא כי במהלך 12 החודשים שקדמו לסקר, כ-4.4% מהגברים ההומוסקסואלים וכ-14.2% מהגברים הביסקסואלים השתתפו בפעילות מינית הקשורה ל-BDSM,‏ וכ-19.2% מהגברים ההומוסקסואלים וכ-36.4% מהגברים הביסקסואלים השתמשו באביזרי מין. סקר לא מייצג, מבוסס שאלונים על התנהגות מינית של סטודנטים אמריקאים שפורסם ב-1997, מצא כי כ-24% מהגברים ההומוסקסואלים והביסקסואלים היו בעלי ניסיון במלקות כמנהג מיני. בקרב סטודנטים לרפואה באמריקה הצפונית, כ-6% מהגברים ההומוסקסואלים וכ-17% מהגברים הביסקסואלים דיווחו כי לפחות פעם אחת קיבלו כאב להנאה מינית, וכ-5% מהגברים ההומוסקסואלים וכ-9% מהגברים הביסקסואלים דיווחו על גרימת כאב למטרה זו.
סיכונים בריאותיים

מגוון מחלות מין יכולות לנבוע מכל סוג של פעילות מינית. מחקר שנערך ב-2007 דיווח כי בשני סקרי אוכלוסייה גדולים נמצא כי: ”לרוב הגברים ההומוסקסואלים היה מספר דומה של [קיום יחסי מין עם] בני זוג מיניים ללא הגנה מדי שנה כמו גברים ונשים סטרייטים.”
איידס היא מחלה של מערכת החיסון האנושית הנגרמת על ידי הנגיף HIV‏. ברחבי העולם, לפי ההערכות, כ-5-10% מזיהומי ה- HIV הם תוצאה מגברים שקיימו יחסי מין עם גברים. עם זאת, ברוב העולם המערבי, יותר זיהומים ב-HIV מועברים על ידי גברים המקיימים יחסי מין עם גברים מאשר בכל דרך העברה אחרת. בארצות הברית, גברים הומוסקסואלים וביסקסואלים היוו כ-70% מכלל 38,739 אבחנות HIV חדשות ב-2017.‏ מתוך 5,164 אנשים שאובחנו עם HIV בבריטניה ב-2016, כ-54% מהם היו גברים הומוסקסואלים או ביסקסואלים. נתון זה ירד בלונדון כפי שדיווחה אנגליה על בריאות הציבור ב-2017.
עגבת עוברת מאדם לאדם באמצעות מגע ישיר עם פצע עגבת; בעיקר על איברי המין החיצוניים, הנרתיק או פי הטבעת. ב-2006, כ-64% מהמקרים שדווחו בארצות הברית היו בקרב גברים שקיימו יחסי מין עם גברים. עלייה בשכיחות העגבת בקרב הגברים שמקיימים יחסי מין עם גברים נצפתה במדינות מפותחות אחרות. הידבקות בעגבת מעלה את שיעורי התחלואה באיידס ולהפך, ובהתאם לסקר בארצות הברית אכן נמצא כי מחצית מהגברים שקיימו יחסי מין עם גברים שקיבלו עגבת סובלים גם מ-HIV.‏ מספר מחקרים שדגמו מהאוכלוסייה הגיעו למסקנה כי ניתן לייחס עלייה כזו לשיעור מוגבר של יחסי מין ללא קונדום בקרב גברים המקיימים יחסי מין עם גברים, אם כי לפחות מחקר אחד שהשתמש במדגם מייצג ארצי מצא כי שיעורי השימוש בקונדום בקרב גברים המקיימים יחסי מין עם גברים גדלו ולא ירדו בעשור האחרון, וחלה ירידה תלולה בתדירות המין האנאלי במפגש המיני האחרון של גברים המקיימים יחסי מין עם גברים פעילים.
על פי סקר אמריקאי, HIV, עגבת ויבלות אנאליות שכיחות יותר באופן משמעותי בקרב גברים שקיימו לאחרונה יחסי מין עם גברים מאשר בקרב גברים שקיימו יחסי מין רק עם נשים. מצד שני, הרפס באיברי המין שכיח פחות בקרב גברים המקיימים יחסי מין עם גברים מאשר בקרב גברים המקיימים יחסי מין עם נשים. עם זאת, אין הבדל משמועתי בין 2 הקבוצות לגבי כלמידיה, נגיף הפפילומה האנושי, זיבה וכינים.
ראו גם

מיניות
הומוסקסואליות
גברים המקיימים יחסי מין עם גברים
יחסי מין לסביים
כדנית אטינבורו

| כדנית אטינבורו |
| --- | --- |
   כדנית אטינבורו
מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים קדומים
סדרה:: ציפורנאים
משפחה:: כדניות
סוג:: כדנית
מין:: כדנית אטינבורו
שם מדעי
 Nepenthes attenboroughii ‏Robinson & McPherson & Heinrich, 2009
כדנית אטינבורו (שם מדעי: Nepenthes attenboroughii) הוא צמח טורף מהסוג כדנית הגדל בהרים באזור האי הפיליפיני, פלאוואן (Palawan). הצמח זוהה לראשונה ביוני 2007 בהר ויקטוריה שבפלאוואן ונקרא על שם השדרן הבריטי דייוויד אטינבורו שסיפק קריינות לסרטים על ההיסטוריה של הטבע. זהו אחד הצמחים הטורפים הגדולים ביותר שנמצאו עד כה והוא נמצא בסכנת הכחדה חמורה עקב בירוא יערות.
תיאור הצמח

הצמח מתנשא לגובה של 1.5 מטרים.
תיאור הצמח > העלים

מרקם העלים דומה לעור והם יושבים על הקרקע. אורך שושנת העלים הוא 30 סנטימטר ורוחבה הוא 10 סנטימטר וישנם כאלה שאורכם אף מגיע ל-40 ס"מ ורוחבם ל-15 ס"מ. צורת עליו של הצמח היא מאורך עד אליפסה ודמויי כד. הכדים מכילים כ-1.5 ליטרים כאשר חלקם יכולים להכיל למעלה משני ליטרים. רוחבם של הכדים נע בין 12 ל-16 ס"מ וגובהם נע בין 30 ל-40 ס"מ.
תיאור הצמח > הפרחים

אשכול הפרחים של הצמח הזכר מתנשא לגובה של מעל ל-80 סנטימטרים ואשכול הפרחים של הנקבה מתנשא לגובה של כ-65 סנטימטרים.
תיאור הצמח > מערכת הטריפה, הלכידה והמשיכה

הכדים/עלים ממולאים בשני נוזלים האחד צמיג ונמצא בתחתיתו של הכד והשני דליל יותר ומצוי מעל הנוזל הסמיך, שני נוזלים אילו אינם מתערבבים. הנוזל הדליל תומך באוכלוסייה של בעלי חיים המסוגלים לחיות בתוכו, ובמיוחד בפגיות של יתושים. בעלי חיים אלה מסייעים לכדנית בעיכול טרפה. הנוזלים הללו מכילים אנזימי עיכול שמפוררים את הטרף ומעכלים אותו. בשוליו של הכד ובתחתית העלה שלו ישנם צופנים רבים המפרישים צוף מתוק שמושך אליו חרקים שונים. כמו כן, צבעיו של הכד וצורתו בולטים מאוד בסביבה ומושכים אליהם בעלי חיים וחרקים. הדפנות הפנימיות של הכד מצופות בפתיתי שעווה חלקים וכאשר הטרף נופל לתחתית הכד, הם מקשים עליו מאוד לטפס החוצה. בנוסף, הכד מכיל בתוכו נוזלים שמקשים על הטרף עוד יותר את היציאה, ויש שטוענים שהנוזל אף מטשטש את ראייתו של הטרף.
הפרסומים הראשונים בתקשורת תיארו כדנית זו כטורפת חולדות ועכברים אך מקרה כזה לא נצפה מעולם.
ראו גם

כדנית
הערות שוליים

↑  כדנית אטינבורו באתר הרשימה האדומה של IUCN
| דייוויד אטנבורו |
| --- | --- | --- |
| משפחה | פרדריק אטנבורו (אבא) • ריצ'רד אטנבורו (אח) • מייקל אטנבורו (אחיין) • ג'ון אטנבורו (אח) |  |
| פילמוגרפיה | פילמוגרפיה |  |
| סדרת החיים | החיים עלי אדמות (1979) • הכוכב החי (1984) • מעגל החיים (1990) • החיים במקפיא (1993) • חייהם הסודיים של הצמחים (1995) • חיי הציפורים (1998) • חיי היונקים (2002) • החיים בסבך (2005) • החיים בדם קר (2008) |  |
| סדרות נוספות | חידת גן החיות (1954-1963) • עולם הטבע (1983-הווה) • העדן הראשון (1987) • העולמות האבודים, החיים הנכחדים (1989) • חיי בר מיוחדים (1995-הווה) • מצב הכדור (2000) • הכוכב הכחול (2001) • עולם מופלא (2006) • עולם מופלא: העתיד (2006) • צ'ארלס דרווין ועץ החיים (2009) • האירועים הגדולים של הטבע (2009) • חיים מופלאים (2009) • ראשית החיים (2010) • מדגסקר (2011) • עולם קפוא (2011) • אטנבורו: 60 שנה בטבע (2012) • אפריקה (2013) • עליית בעלי החיים (2013) • סיפור החיים (2014) • המצוד (2015) • שונית המחסום הגדולה (2015–2016) • עולם מופלא 2 (2016) • הכוכב הכחול 2 (2017) • שושלות (2018) • כוכב הלכת המופלא (2019) • ההוכחות לשינויי האקלים (2019) • שבעה עולמות, כוכב אחד (2019) • הוכחות להכחדה (2020) • כוכב מושלם (2021) • החיים בצבע (2021) • הכוכב הירוק (2022) • כוכב פרהיסטורי (2022) • עולם קפוא 2 (2022) • איים פראיים (2023) • עולם מופלא 3 (2023) |  |
| סרטי ותוכניות תלת-מימד | מפלצות מעופפות 3D‏ (2010) • מלך הפינגווינים (2011) • ממלכת הצמחים 3D‏ (2012) • גלאפגוס (2013) • המוזיאון להיסטוריה של הטבע בחיים (2014) • כיבוש השמים (2015) • החיים הזוהרים (2016) • החיים בכוכב הלכת שלנו (2020) • היום האחרון של הדינוזאורים עם דייוויד אטנבורו (2022) |  |
| שמות שנקראו להוקרתו | כדנית אטינבורו • קיפודן חרטומני אטנבורו • Auroralumina • אטנבורוזאורוס |  |
לידיה וולסטרם

| --- | --- |

 לידה:  28 ביוני 1869 לונדבי, שוודיה 
 פטירה:  2 ביוני 1954 (בגיל 84) כנסיית סיינט ג'ון, סטוקהולם, שוודיה 
 מדינה:  שוודיה 
 השכלה:  אוניברסיטת אופסלה 
 מעסיק:  האיגוד הלאומי לזכות בחירה לנשים (שוודיה), איגוד סטוקהולם לבחירות פוליטיות לנשים 
 תפקיד:  יו"ר האיגוד הלאומי לבחירות פוליטיות לנשים (1907–1911)  חברת ועד  נשיאה (1906–1909)  ledamot (1905–1906)  ledamot (1905–1906)  רקטורית 
 
לידיה קטרינה ווֹלסטרם (בשוודית: Lydia Katarina Wahlström;‏ 28 ביוני 1869 – 2 ביוני 1954) הייתה היסטוריונית, סופרת ופמיניסטית שוודית. היא הייתה אחת המייסדות של האיגוד הלאומי לזכות בחירה לנשים (LKPR) וכיהנה כיושבת הראש של האגודה בשנים 1907–1911.
חיים וקריירה

וולסטרם נולדה בלונדבי (שו'), וסטמנלנד (אנ'), כאחות הצעירה ביותר מבין שלוש אחותיה. אביה היה הכומר יוהאן גוסטב וולסטרם ואימה הייתה אידה שמידט. אחותה הבכורה הייתה מורתה הראשונה והיא אמרה כי באופן מסוים היא גדלה כילד, והיא נהנתה להתלבש כמו אחד.[דרושה הבהרה] היא למדה בבית ספר וולינסקה (אנ')[דרוש תעתוק] בסטוקהולם, והתחילה ללמוד תואר ראשון בתולדות האמנות, שפות נורדיות ומדע המדינה באוניברסיטת אופסלה ב-1888. כסטודנטית, היא הקימה את הארגון הראשון לסטודנטיות באוניברסיטת אופסלה, שחברותיו חבשו את כיפות הסטודנטים שלהן בפומבי אף על פי שהוא לא היה נחשב מתאים למגדרן.
וולסטרם רצתה להיות כומר כמו אביה, אבל זה לא היה אפשרי, אף על פי שניסתה לשנות את זה. היא לימדה את הנצרות באוניברסיטת אופסלה, ניהלה בית ספר לבנות באנגליה ולבסוף הייתה מנהלת בבית ספר אהלנסקה (אנ') בסטוקהולם. היא הייתה מייסדת שותפה של האיגוד הלאומי לזכות בחירה לנשים יחד עם סיגן ברגמן (אנ'), אנה וייטלוק (אנ') ואן-מרגרט הולמגרן (אנ'). ב-1902, הוצגו בפני הפרלמנט השוודי שתי בקשות הנוגעות לרפורמת זכות בחירה לנשים בשוודיה. אחת מהרפורמות הוצעה על ידי שר המשפטים השוודי, ילמאר המרשלד, שהציע לתת לגברים נשואים 2 קולות, מאחר שניתן לתת להם להצביע גם במקום נשותיהם. את ההצעה השנייה הציג עורך הדין השוודי, קרל לינדהאגן (אנ'), שהציע זכות בחירה לנשים. ההצעה של המרשלד עוררה כעס בקרב פעילי זכויות נשים, שהקימו קבוצת תמיכה בתנועת לינדהאגן. בעקבות זאת, ב-4 ביוני 1902 נוסד האיגוד לזכות בחירה לנשים (שו'), בתחילה כאיגוד מקומי בסטוקהולם, ולאחר מכן כארגון לאומי בשנה שלאחר למכן.
היא השתייכה לדובריה המובילים, לאידאולוגים ולכותבים, וייצגה את האגודה במספר הזדמנויות. התארים האקדמיים שלה העניקו אמינות מדעית לתנועה, והיא כיהנה כיו"ר האגודה ב-1907–1911. היא הייתה אחת מהחברות הבודדות שהודתה בגלוי שהיא שמרנית פוליטית. האיגוד נתמך על ידי נשים עם אהדה פוליטית שמאלנית וימינית כאחד. בפועל, הנייטרליות הפוליטית ננטשה מיד לאחר ההחלטה מ-20 ביוני 1911, כאשר האיגוד החליט להקים חרם מצביעים נגד כל הפוליטיקאים המתנגדים לזכויות בחירה לנשים. במציאות, פירוש הדבר היה שהארגון כבר לא היה נייטרלי מבחינה פוליטית, שכן האופוזיציה העיקרית של זכות הבחירה לנשים הייתה השמרנים, ואילו הליברלים והסוציאל-דמוקרטים היו בעד זכות בחירה לנשים ברגע שהונהגה זכות בחירה מלאה לגברים מאז 1909. כתוצאה מכך, וולסטרם, כשמרנית, עזבה את תפקידה כיו"ר האגודה והוחלפה על ידי קודמתה בתפקיד, אנה וייטלוק (אנ').
וולסטרם הייתה פעילה גם בעמותת פרדריקה ברמר (אנ').
וולסטרם פרסמה עבודות רבות על נצרות והיסטוריה. היא נפטרה בסטוקהולם כשהייתה בת 84.
לקריאה נוספת

Greger Eman. Nya himlar över en ny jord : om Klara Johanson, Lydia Wahlström och den feministiska vänskapskärleken. - Lund, 1993.
Barbro Hedwall (2011). Susanna Eriksson Lundqvist. red.. Vår rättmätiga plats. Om kvinnornas kamp för rösträtt.. (Our Rightful Place. About women's struggle for suffrage) Förlag Bonnier. ISBN 978-91-7424-119-8 (Swedish)
הערות שוליים

1 2  "skbl.se - Lydia Katarina Wahlström". www.skbl.se. ארכיון מ-2019-03-23. נבדק ב-2020-02-28.
| --- | --- |
בקרת זהויות :  BIBSYS: 90312547  BnF: cb126499766 (data)  GND: 119007320  ISNI: 0000 0001 0966 715X  KulturNav: ddf4cdf2-2ca0-4056-86ee-479008b2b218  LCCN: n83037040  NTA: 134837703  SELIBR: 249598  SUDOC: 050574663  VIAF: 42638569   WorldCat (עם VIAF): 42638569
ליילה גנג'ר

| --- | --- |

 לידה:  10 באוקטובר 1928 איסטנבול, טורקיה 
 פטירה:  10 במאי 2008 (בגיל 79) מילאנו, איטליה 
 מקום קבורה:  איסטנבול 
 מוקד פעילות:  טורקיה 
 מקום לימודים:  Liceo Italiano 
 סוגה:  מוזיקה קלאסית, אופרה 
 סוג קול:  סופרן 
 שפה מועדפת:  טורקית 
 פרסים והוקרה:  אמן המדינה  דוקטור לשם כבוד מאוניברסיטת איסטנבול 
 פרופיל ב-IMDb
 
ליילה גנג'ר (בטורקית: Leyla Gencer, נודעה באיטליה בשם ליילה גנצ'ר, 10 באוקטובר 1928, איסטנבול, טורקיה – 10 במאי 2008, מילאנו) הייתה זמרת סופרן אופראית טורקייה בעלת שם עולמי.
גנג'ר, הנודעת בשם "לה דיווה טורקה" (הדיווה הטורקייה) ו"לה רג'ינה" (המלכה) בעולם האופרה, היא זמרת סופרן בל-קאנטו חשובה, שעשתה את רוב הקריירה שלה באיטליה, מראשית שנות ה-50 ועד אמצע שנות ה-80, ובנתה רפרטואר המקיף יותר משבעים תפקידים. היא מיעטה מאוד בהקלטות מסחריות; אף על פי כן, הרבה הקלטות חשאיות של הופעותיה מסתובבות בשוק. בעיקר נקשר שמה עם גיבורות דוניצטי.
כוח גאות

כוכב השביט שומייקר-לוי 9 מתפרק בהשפעת כוחות הגאות והשפל של כוכב הלכת צדק. החלקים בצידה השמאלי של התמונה, הקרובים לצדק, נעים במהירות גבוהה יותר מאשר החלקים בצד ימין של התמונה, הרחוקים ממנו.
כוחות הגאות והשפל של כוכב הלכת שבתאי מונעים מהחלקיקים המרכיבים את טבעותיו להתמזג לירחים בהשפעת כוח המשיכה שלהם.
כוחות גאות הם תופעה שיורית של כוח המשיכה, והם המקור לתופעת הגאות והשפל, כמו גם למספר תופעות נוספות, הנסקרות בהמשך. מקורם של כוחות הגאות הוא באי אחידותו של שדה הכבידה לאורך קוטרו (המקביל לציר הכוח) של גוף עליו הוא פועל: עוצמת שדה הכבידה שנובע מגוף מסוים בצד הקרוב של גוף אחר עליו הוא פועל, עשויה להיות חזקה בצורה משמעותית מהעוצמה בצד הרחוק שלו. כתוצאה מכך נוצרת מתיחות בקצוות של הגוף השני, דבר שעשוי להוביל, במקרים יותר קיצוניים, להתפרקותו של הגוף השני. כוחות גאות ושפל לא היו מתקיימים בשדה כבידה אחיד, מאחר שבשדה כבידה אחיד כל פיסת חומר נמשכת אל מקור השדה בכוח שווה.
דוגמאות לפעולתם של כוחות גאות

כוחות גאות הפועלים על גוף כדורי, יגרמו לפחיסתו של הגוף תוך שהם שומרים על נפחו המקורי. הכדור יהפוך, לפיכך, לאליפסואיד, תופעה המתרחשת בעת גאות ושפל. כוח המשיכה הלא אחיד שמפעיל הירח על כדור הארץ גורם לכך שהחלק הקרוב לירח יימשך אליו בצורה יותר חזקה מאשר החלק הרחוק ממנו. מאחר שמסתו של כדור הארץ גדולה בשני סדרי גודל ממסת הירח, היא כמעט אינה מושפעת מכבידת הירח, ואת השפעת הכוחות ניתן לראות בעיקר באוקיינוסים.
כוחות הגאות והשפל שיוצר כוכב הלכת שבתאי מונעים מהטבעות שלו להתלכד ליצירת ירחים, בהשפעת כוח המשיכה ביניהם.
טרם נפילתו אל כוכב הלכת צדק, כוכב השביט שומייקר-לוי 9 התפרק בהשפעת כוחות הגאות והשפל של צדק.
ניתוח מתמטי

ניתן להיעזר בחשבון אינפיניטסימלי על מנת לחשב את כוחות הגאות והשפל, קרי את ההפרש בין כוחות המשיכה בצד הקרוב והרחוק מהגוף המפעיל את השדה.

כוח הכבידה שמפעיל גוף מסוים במרחק R ממנו נתון בנוסחה:  \ F={\frac {GMm}{R^{2}}}. 
 
הפרשי השדות (בהנחה ש-h הוא אורכו של הגוף ביחס לציר השדה, וכמו כן h<<R) אם כך בנוסחה:  F(R)-F(R+h)={\frac {GMm}{R^{2}}}-{\frac {GMm}{(R+h)^{2}}}=-hF'(R)={\frac {2hGMm}{R^{3}}}


כאשר G הוא קבוע הכבידה העולמי, M היא מסת הגוף המפעיל את הכוח, m היא מסת הגוף עליו פועל הכוח, ו-R הוא המרחק בין מרכז הגוף הראשון לצידו הקרוב של הגוף השני.